BSM ร้อนแรง! ปิดตลาดราคาพุ่งกว่า 20%
BSM ปิดตลาดวันนี้ราคาอยู่ที่ 0.77 บาท บวก 0.13 บาท หรือ 20.31% สูงสุดที่ 0.82 บาท ต่ำสุดที่ 0.64 บาท มูลค่าซื้อขายที่ 130.48 ล้านบาท
8 ก.ย. 2558

ผู้สื่อข่าวรายงานว่า ราคาหุ้นบริษัท บิวเดอสมาร์ท จำกัด (มหาชน) หรือ BSM ปิดตลาดวันนี้ราคาอยู่ที่ 0.77 บาท บวก 0.13 บาท หรือ 20.31% สูงสุดที่ 0.82 บาท ต่ำสุดที่ 0.64 บาท มูลค่าซื้อขายที่ 130.48 ล้านบาท ขณะที่ดัชนีตลาดหุ้นไทยโดยรวมลบ 0.58%
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่นายสัญชัย เนื่องสิทธิ์ กรรมการผู้จัดการ BSM เปิดเผยว่า บริษัทยังคงเป้าหมายรายได้ปีนี้ไว้ที่ 600 ล้านบาท หรือเติบโต 20% และคาดแนวโน้มผลประกอบการว่า กำไรสุทธิปีนี้คงจะใกล้เคียงกับปีก่อนที่ 24.5 ล้านบาท